10. Škody spôsobené pri doprave
a) Zákazník, ktorý je podnikateľom, je povinný spolu s prepravcom bezprostredne pri prevzatí dodaného tovaru skontrolovať stav zásielky. Zjavné, zvonka viditeľné škody spôsobené pri preprave si zákazník musí pri prevzatí tovaru nechať potvrdiť dopravcovi. Zákonné práva a povinnosti zákazníka tým nie sú dotknuté.
b) Za účelom kontroly stavu zásielku odporúčame zákazníkom, ktorí sú spotrebiteľmi, spolu s prepravcom bezprostredne pri prevzatí dodaného tovaru skontrolovať stav zásielky pred prepravcom. Zákonné práva a povinnosti zákazníka tým nie sú dotknuté.
1. "HORNBACH aplikácia"
a) Užívateľ sa zaväzuje nepoužívať "HORNBACH aplikáciu" (ďalej len " softvér") k rasistickým, diskriminačným, pornografickým, mládež ohrozujúcim, politicky extrémnym alebo inak nelegálnym účelom, alebo na účely porušujúce právne predpisy alebo nariadenia orgánov verejnej moci.
b) Užívateľ sa zaväzuje nenahrávať do softvéru fotografie, ktoré obsahujú osobné údaje. To znamená akékoľvek informácie, ktoré sa vzťahujú k identifikovanej alebo identifikovateľnej fyzickej osobe. Identifikovateľnou fyzickou osobou sa rozumie taká osoba, ktorú možno identifikovať priamo alebo nepriamo, najmä s odkazom na určitý identifikátor, napríklad meno, identifikačné číslo, lokalizačné údaje, sieťový identifikátor alebo jedného alebo viacerých faktorov charakteristických pre fyzickú, fyziologickú, genetickú, mentálnu, ekonomickú, kultúrnu alebo spoločenskú identitu tejto fyzickej osoby. Príkladom sú v tomto prípade fotografie, ktoré znázorňujú osoby alebo obsahy dokumentov s informáciami o osobe.
2. HORNBACH e-účtenka
a) "HORNBACH e-účtenka" je službou spoločnosti HORNBACH, ktorá je k dispozícii všetkým zákazníkom, ktorí si na hornbach.sk zaregistrovali zákaznícky účet HORNBACH (ďalej len "užívateľ") podľa nasledujúcich ustanovení.
b) Pokladničný doklad za nákup v slovenskej kamennej predajni HORNBACH možno nahrať do zákazníckeho účtu ako HORNBACH e-účtenku až jeden rok spätne (od dátumu kúpy uvedeného na účtenke).
c) Užívateľ je oprávnený nahrať do svojho zákazníckeho účtu iba účtenky z vlastných nákupov, ďalej nákupov, ktoré pre neho realizovali tretie osoby, a z nákupov, ktoré realizovali osoby žijúce s ním v jednej domácnosti.
d) Uloženie HORNBACH e-účtenky v zákazníckom účte pod "Moje účtenky" sa realizuje zaznamenaním čiarového kódu, uvedeného na papierovom pokladničnom doklade, skenujúcou funkciou aplikácie HORNBACH, alebo zadaním číselného kódu do príslušného poľa v zákazníckom účte HORNBACH a zadaním celkovej sumy (celkovej čiastky z účtenky).
e) Užívateľ môže kedykoľvek sám vymazať jednotlivé HORNBACH e-účtenky zo zákazníckeho účtu HORNBACH. Vymazaním zákazníckeho účtu (porov. Kapitolu 5. týchto VOP) sa vymažú aj všetky v ňom nahrané HORNBACH e-účtenky.
f) HORNBACH e-účtenka nie je daňovým dokladom. HORNBACH nezodpovedá za možnú ujmu v prípade, že si užívateľ neuschová originálny doklad o kúpe.
g) HORNBACH si vyhradzuje možnosť modifikovať, pozastaviť alebo ukončiť systém HORNBACH e-účteniek. O takomto kroku budú užívatelia včas - spravidla tri mesiace vopred - informovaní e-mailom.
h) Nárok na trvalé zobrazovanie HORNBACH e-účtenky v HORNBACH zákazníckom účte nie je daný.